Source: https://obecnahac.sk/oznam/0/0/
Timestamp: 2019-11-22 03:20:30+00:00
Document Index: 9146947

Matched Legal Cases: ['§ 10', 'čl. 6', 'čl. 9', '§ 9', '§ 4', '§ 3', '§ 82']

Názov materiálu: Rozpočet obce Naháč na rok 2020, 2021, 2022 Predkladateľ: PhDr. David Ivanovič, PhD., starosta obce Dôvodová správa: Návrh rozpočtu na rok 2020,2021,2022 sa predkladá na základe legislatívnych požiadaviek, najmä: • Zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov (§ 10) • Ústavný zákon č. 493/2011 Z. z. o rozpočtovej zodpovednosti (čl. 6, čl. 9) • Zákon č. 369/1990 Zb. o obecnom zriadení (§ 9) Návrh rozpočtu na roky 2020,2021,2022 sa zostavuje ako vyrovnaný. Súčasťou návrhu rozpočtu v súlade s ústavným zákonom o rozpočtovej zodpovednosti je aj informácia o skutočnom plnení rozpočtu za predchádzajúce dva roky – 2017, 2018, schválený rozpočet na bežný rok 2019 + plnenie rozpočtu 10/2019, navrhovaný rozpočet na rok 2020,2021,2022. V súlade s ustanovením § 4, ods. 5 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v spojitosti s uznesením obecného zastupiteľstva č. 123/2018 písm. b) sa v rozpočte obce neuplatňuje programové členenie. Rozbor príjmov rozpočtu: Podstatnou súčasťou príjmu rozpočtu obce je výnos dane z príjmov fyzických osôb. V súlade s fiškálnym vývojom a prognózami Rady pre rozpočtovú zodpovednosť sa odhaduje príjem pre obec vo výške 101 000€. Ďalším príjmom sú dane: daň za jadrové zariadenia, daň z nehnuteľností, za psa, za nevýherné hracie prístroje. Od budúceho roka sa navrhuje zvýšenie poplatku za komunálny odpad, preto sa očakávaný príjem navyšuje oproti minulému roku na 8 500€. Ďalšie príjmy tvoria: príjmy za predaj vody, správne poplatky, prenájmy budov a pozemkov, prenájmy hrobových miest a pod. Kapitálovými príjmami sú príjmy z predaja pozemkov. Bežný rozpočet príjmov obce Naháč je vo výške: 195 410€ Rozbor výdavkov rozpočtu: Podstatnú časť výdavkov obce tvoria mzdy a odvody volených funkcionárov obce (starostu, poslancov) a zamestnancov obce (samostatný odborný referent, zamestnanec vnútornej správy, hlavný kontrolór, upratovačka). V návrhu je zohľadnené zákonné navýšenie miezd od 1.1.2020 (či už zvyšovanie tarifných platov alebo priemernej mzdy v národnom hospodárstve). Výdavky obce v jednotlivých oblastiach fungovania sú rozpočtované na základe čerpania v predchádzajúcich rozpočtových rokov a sú v nich zohľadnené plány na rok 2020. Keďže zámerom vedenia obce je realizovať, práce svojpomocne, sú navýšené výdavky na položky s názvom „Všeobecný materiál“. V budúcom roku je potrebné pokračovať v modernizácii a doplnení vybavenia sály a kuchyne KD, čo sa týka riadu, zariadenia a pod. Plánuje sa kúpa 2 ks kvalitných gastrochladničiek (cca 2000€). Bude sa pokračovať v modernizácii a rekonštrukcii priestorov Obecného úradu (zasadačka, priestory knižnice) – elektroinštalácia, osvetlenie, interiérové vybavenie. V oblasti miestnych komunikácií sa bude realizovať kúpa dopravného značenia a jeho osadenie na neoznačené križovatky v obci. V oblasti prevádzky verejného vodovodu obec nebude od 1.1.2020 vykonávať podnikateľskú činnosť, preto sa položky z podnikateľskej činnosti presúvajú na hlavnú činnosť. Rozpočtovaná suma na dotácie z rozpočtu obce Naháč na rok 2020 je 3 500€. Bežný rozpočet výdavkov obce Naháč je vo výške: 195 410€. Plánované investície: Investície v roku 2020 sa odvíjajú aj od prípadne poskytnutých dotácií a potreby ich spolufinancovania a dofinancovania. Z rezervného fondu obce sú na rok 2020 naplánované tieto kapitálové investície: • Pokračovanie vo vysporiadaní pozemkov pod KD – 15 000€ • Územný plán obce – 12 000€ • Vstupné chodníky na cintorín – 6 000€ • Ozvučenie cintorína – 2 500€ • Projektová dokumentácia kanalizácia – 8 000€ • Projektová dokumentácia na obecnú bytovku (Pošta) – 3 000€ • Preložka vodovodného potrubia DN 100 – 4 500€ Presnejšia špecifikácia zámerov obce v oblasti čerpania bežných výdavkov obce na kapitálové investície, resp. investičná činnosť obce v roku 2020 môže byť upravená podľa finančných ukazovateľov v hospodárení obce v priebehu roka 2020. Zverejnenie: Dňom vyvesenia návrhu rozpočtu, t.j. 15.11.2019 začína plynúť desaťdňová lehota, t.j. do 25.11.2019, počas ktorej môžu fyzické osoby a právnické osoby uplatniť pripomienku k návrhu rozpočtu v písomnej forme, elektronicky alebo ústne do zápisnice na obecnom úrade. Pripomienkou možno v určenej lehote navrhnúť doplnenie, zmenu, vypustenie alebo spresnenie pôvodného návrhu. Z pripomienky musí byť zrejmé, kto ju predkladá. Na ostatné podnety nemusí navrhovateľ rozpočtu prihliadať, a to najmä vtedy, ak nie sú zdôvodnené. Návrh uznesenia: Obecné zastupiteľstvo v Naháči berie na vedomie stanovisko hlavného kontrolóra k návrhu rozpočtu. schvaľuje rozpočet obce Naháč na rok 2020 berie na vedomie rozpočet obce Naháč na roky 2021, 2022. PhDr. David Ivanovič, PhD. starosta obce
13.11.2019 10:23 - úradná tabuľa
Návrh plánu je prílohou oznamu
Obec Naháč ako orgán ochrany prírody podľa § 3 ods. 6 zákona č.71/1967 Zb. o správnom konaní (správny poriadok) v znení neskorších predpisov oznamuje, že dňa 23.10.2019 začala na základe žiadosti navrhovateľa, konanie č. NAH-24/2019 o vydanie súhlasu na výrub stromov – 1 ks orecha rastúceho na pozemku registra „C“ parc. č. 1441 v k. ú. Naháč z dôvodu ohrozovania priľahlej nehnuteľnosti. Písomné, alebo elektronické potvrdenie záujmu byť účastníkom konania v začatom správnom konaní podľa § 82 ods.3 zákona č. 543/2002 Z. z. o ochrane prírody a krajiny je potrebné doručiť správnemu orgánu do 5 pracovných dní odo dňa zverejnenia písomne alebo elektronicky na adresu: mecirova@soutt.sk.
06.11.2019 14:27 - úradná tabuľa
06.11.2019 14:10 - úradná tabuľa
Návrh VZN č. 4/2019 O miestnych daniach a miestnom poplatku za komunálne odpady a drobné stavebné odpady na území obce Naháč
Návrh VZN bol vyvesený na úradnej tabuli obce a webovom sídle obce dňa: 6.11.2019 Dňom vyvesenia tohto návrhu nariadenia začína plynúť desaťdňová lehota, t.j. do 16.11.2019, počas ktorej môžu fyzické osoby a právnické osoby uplatniť pripomienku k návrhu nariadenia v písomnej forme, elektronicky alebo ústne do zápisnice na obecnom úrade. Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí navrhovateľ nariadenia prihliadať, a to najmä vtedy, ak nie sú zdôvodnené.
05.11.2019 08:57 - úradná tabuľa
Vyhlásenie volieb do NRSR 2020, informácie pre voliča
Informácie sú prílohou oznamu.
04.11.2019 11:50 - úradná tabuľa
Voľby do NRSR 2020 - zverejnenie elektronickej adresy na doručenie žiadosti o voľbu poštou
Obec Naháč v súlade so zákonom č. 180/2014 Z.z. o podmienkach výkonu volebného práva a o zmene a doplnení niektorých zákonov zverejňuje elektronickú adresu na doručenie žiadosti o voľbu poštou: obec.nahac84@gmail.com Bližšie informácie k voľbe poštou nájdete na: https://www.minv.sk/?…
Návštevy: 581449
Dnes je: piatok - 22.11.2019
Mesiac: 3222
Celkom: 581449